Iqbayliyen (Igawawen)

Iqbayliyen/Tiqbayliyin (s tfinaɣ ⵉⵇⴱⴰⵢⵍⵉⵢⴻⵏ / ⵜⵉⵇⴱⴰⵢⵍⵉⵢⵉⵏ) [ 2 ] neɣ Igawawen , Izwawen (llan daɣen leqbayel (ⵍⴻⵇⴱⴰⵢⴻⵍ) aked Igelsisen [ 3 ] ), d agdud amaziɣ yettidir deg Tmawya i d-yezgan degʷugafa-asammer n Lezzayer .

Ansa i d yekka wawal n " Leqbayel "

Aẓaṛ n wawal "aqbayli" yekka-d seg teɛṛabt « قبائل » (qaba'il) anamek-is s Teqbaylit « tiwsitin » neɣ « laɛruc ». Iṛumanen ssawalen-asen d Quinquegentanei (semmus [5] n Iderman), (wid izedɣen neɣ yettidiren Mons Ferratus , " Adrar n ğerğer "), wissen isem n tura ma yekka-d seg win n zik neɣ ala.

Qqaren-asen daɣen i leqbayel "izwawen", ɣer Ibn Xeldun, azaraw-is d aneflas (laɛskar), ɣur-nnaɣ Azwaw d aneflas yeḍfer tasuli (laɛda) n zik, ila (isɛa) azal n imezwura, yekkat wuzzal war kukru, yezmer i wiyyaḍ. Yella aẓar ZW, azaraw-is d win yetsuɣu g umennuɣ.

Aẓar n wawal "Amawti/Imawtiyen" yekka-d seg tangaṭ (tamaziɣt taqurant n leqbayel), yera (yebɣa) ad-yini "win n tawsit", acku zik isem n tmurt leqbayel d "Tamawya", yera ad-yini s tarumit "les familles, les tribus" g tangaṭ qqaren ayt zik i "la famille" : Tawya.

S umata ur llin ara aɣbalu ameqqʷran ɣef umezruy n yisem-agi, maca nezmer a nefk yiwet n turda yelan assaɣ s tawtilt n Tamurt n Iqbayliyen deg ukud-nni (tallit-nni) imi medden ddren seddaw n tezmert n tiddukla n iderman.

Ass-a, iqbayliyen ɛaqlen iman-nsen d imaziɣen. Amaziɣ d isem ig curken yal imezdaɣ n tafriqt ugafa. Awal-agi yekka-d seg uẓar MZƔ lmaɛna-s d aɣerman ilelli (ur yelli d akli). [ 4 ]

Aẓaṛ n wawal izdayen

Agdud Aqbayli

Amezruy n wegdud aqbayli , d amezruy ameqqʷran akk-d yewwin i g issewhamen, zran igiman n iseggasen, azal 10 000 iseggasen send talalit n Ɛisa ; d imezdaɣ imezwura n Tefriqt ugafa send n tlalit n umezruy amaynut, agdud aqbayli d yiwen wegdud gar yegduden imzikiyen i yeğğan later deg umezruy n yemdanen.

Agdud aqbayli yedder, yerna yexlef Irrumanen , yiwen amenkud i yestaɛmren ddunit irkul, yexlef Ifniqen , ladɣa Yugurten yemmut s tidet agdud-is yedder, yexlaf Maryus ; tura arraw-is kren ţlaɛin i wid ur numin ara; adgud aqbayli atan dagi andaţ Rum ? Dihya temmut, s tidet, yessi-is krent tura ttnadin; anda-t Ɛuqba Ibn Nafiɛ ? I wid mazal ur numin ara agdud aqbayli atan mazal dagi! Tidet amezruy n wegdud aqbayli yessewham acku d yiwen n umezruy yeţwebnan ɣef taɣert, tuccda, akk-d iseflan n imawlan-is.

Ussan agi Iqbayliyen ttidiren g wakud (lweqt) n la renaissance n-sen, sennig aɣebbar n wakud akk-d d leqhar n iɛdawen, tteddun ɣer zdat, aqlaɣ nettwali tallit n aɣlan (ljens), Aɣlan aqbayli.

Iqbayliyen g zik semman iman-sen Imaziɣen , Agdud Amaziɣ , win ur neqbil ara lbatel neɣ akerwa.

Amezruy Atrar

Deg Amezruy Atrar, Iqbayliyen mači d inumidyen inumdiyen d icawiyen d icenwiyen lqbayel nutni des maures pas numides]], llan iɣerfan n yewen uwanek, yeddren azal n 100 n iseggasen (seg azal 206 UL* di lweqt n tageldit n Masnsen , agellid di facto n Numidya , armi lexsara n Yugurten g 104 UL) awanek agi yettusema Numidya.

Numidya tella azal n Dzayer akk-d Tamurt n Yiqbayliyen lwahid.

Numidya tbedd meyya iseggasen, llan wid qqaren dakken meyya n isegwassen d wacemma, maɛna timura n ddunit merra ur sɛant ara akter n 30 iseggassen di laɛmer-nsent, amek yezmer yewin ad inni belli Numidya d ulac i tella? Numidya i gɛacen akter n meyya n iseggasen, ugar n Dzayer akk-d timura n Tefriqt merra, akter n uhric ameqran n timura n Turuft Tagmuḍant , mi teɣli Numidya tsɛa azal n laɛmer n Kanada .

Amnekcam arumani

Lestaɛmar arumani yenzeg akter n 525 isegassen, seg lexsara n Yugurtan zdat irumaniyen g 104 UL armi uɣelluy n inugura agi s iffassen n Geiseric Aɛiban (agellid n Ivandaliyen ) akk-d inelmaden-is mi g kecmen ɣer Tafriqt ugafa g 429.

Imnekcamen Ivandalen

Geiseric yebnad tageldit tamezwarut n Ivandaliyen g Tafriqt ugafa s Saldae ( Bgayet ) am tamaneɣt-is; yestaɛmered Sicillia , Sardenya , Kursika , akk-ed tegzirin n Baleares , yernad yekcem ɣef Rum yewid yides mi i gefeɣ, azal n yewen n ddurt g 455, atas n igerrujen akk-ed iseflawen n lğameɛ n Lquds (iseflawen i yefkan Udayen i lğameɛ-nsen) i d yewi Titus ɣef Roma melmi igstaɛmered Lquds .

Amnekcam Abyzanti

Ivandaliyen ţwakssent di Tafriqt ugafa s iɛsekriyen n Justinianus I , agellid n umekad Abyzanti; amenkad n ivandaliyen ydum-d 105 isegassen (429-534).

Yiwen lamer yesɛan atas n wazal di lwegt-nni; ahric ameqran n imaziɣen rebhen telelli-nsen, mi yal aggay yetsnaɣ mgal wayid.

Amenkad Abyzanti ydumed g Tafriqt ugafa s 534 armi i gxser amgaru mgal Iɛraben wid bdan Ttrad n Lesteɛmar n Tefriqt g lqern wis tmanya (azal n 642 -705).

Amnekcam Aɛrab

Iɛraben qetɛen lebher, staɛmren Maser g 642, kemlen alhu-nsen, zedmen ɣef tamurt n yimaziɣen, tamurt n leqbayel.

Listiɛmar Aɛrab, am lbers, di tamuggit ɣef Iqbayliyen i yella; imi Imaziɣen rebhen kkra n lehna, akk-d tallalit, seqsefen azaglu akk-d alehu n amenkud abyzanti ɣer usamer n tilisa-nsen.

Iqbayliyen nnuɣen-d mgal Iɛraben s wayen akk yellan, s tezmart, s tdusi (lğehd), s tudert-nsen, imi ţwallan simmal iţeddu aɛdaw simmal yexreb, yenɣa, yehreq, yeqher ayen yellan d amaziɣ, ayen yesɛan rruh n umaziɣ. Mbeɛd akter n sebɛa meyya n isegassen n tagrawla, Imaziɣen ɛyan, cban izem nni ur sɛin ara azuren merra imi tazzla n idammen-is texla ayen yeqimen di lğehd-is, ayen yeqimmen di tmanegt-is, ur yezmir ad yeker; izem aqbayli yeɣli-d ur yekkir ara, Iɛraben hesben d lmut i g yemut.

Mbeɛd amerni aqher; ilulufen n imaziɣen, tilawen xesrent lherma-nsent akk-d asehru-nsent, ilulufen n warrac n Iqbayliyen imelsiyen ufan lmut si ifassen n iɛsekriyen Iɛraben, ilulufen nnidden zzenzen-ten aklan g leswaq n Mekka .

Imi tfuk Taslekt ni Iɛraben, Tafriqt ugafa tuɣaled d amɣiz ni iklan ɣef leswaq n Wegmuḍ Alemmas .

Iqbayliyen am akken ad menɛen tudert n tarwa-nesn, akk-d ayen i geqimen di lherma n tilawen-nsen qeblen, ijenwiyen g ullawen nsen, ddin amaynut n iɛraben; iɛraben wwden anda yewin n lğens ur yewwi-d, zzuɣren telelli n yimaziɣen.

Syenna d asawen, tutlayt n yimaziɣen akk-d ismawen-nsen uɣallen d lehram.

G 705 anbaz Aɛrab i-bereh belli tamurt n yiqbayliyen d yiwet n tamnatt tamenzut n umnkad aɛrab ara tilli; Tafriqt ugafa tɛeda g yiwen n ukala ig bedlen idles-is, tamuɣli-is, akk-d imal-is.

Amnekcam Aɛrab yeqqim armi yetwabdal s lestiɛmar n Iɛetmaniyen seddaw n timelwi n Xayreddin d ayetma-s Ɛeruj , i d-xelqen atrar ussamer n Dzayer , bdan asseɣwel n tama agi am asutel n iflisen n ddunit merra. Taflist-nsen ternu, temɣid ɣef lqrun 1600; taflist mgal lbaburat n Iwunak Yedduklen g Ilel agrakal sebba n Ttrad n Taflist Tamezwarut , akk-d Ttrad n Taflist Tis Snat , anda mutten atas n imddanen imelsiyen.

Amnekcam arumi (Fransa)

Deg 1830, s sebba belli Lbay n Dzayer yewwet amalway n tamahelt-is, Fransa tenbez Dzayer; lameɛna, azbu i g qquren n Yiqbayliyen, Amɣar Ameqran (El-Mokrani) akk-d Faḍma n Sumer , stɛetlen taslekt agi almi Agud aqbayli yeţwaxdɛen s ageldun n Yiɛraben yettuseman Ɛebedlqader imi d-yefka takbabt-is ɣef Wemtawa n Tefna wahid Fransa.

Amtawa n Tafna , 30 mayyu 1837 , yeswejd abrid ɣef wanger n Tamurt n Yiqbayliyen ihi kan teqled agezdir n Fransa. Fransa , isegassen kkra mbeɛd, tefka-d Aguldun Ɛebdelqader amidag n la Légion d'honneur akk-d tajɛelt n 4000 Louis (idrimen n Fransa) mkul aggur armi yemut g 26 mayyu 1883 .

Wagi d adris n Amtawa n Tafna:

Melmi amgaru mgal tamurt n Iqbayliyen ifuk, Fransa tezdem ɣef leğwahi nidden n Tafriqt ugafa terna texleq Ldzayer n tura; Tamurt n Yiqbayliyen, Timura n uguldun ɛabd Qader, akk-d d Uneẓruf Ameqran (timura n Twareg/ Imuhaɣ ).

G 1954 , Igen n Taslullit Taɣelnawt (ALN) tebda ţţrad n taslullit; mbaɛd n sebɛa isegassen n imenɣi, Fransa teğğa Dzayer g 19962. Aḥric ameqran n 1,025,000 Iḍaren Iberkanen akk-d 91,000 iḥerkiyyen, azal n 10% n imezdaɣ n Ledzayer g 1962, rewlen ɣef Fransa g useggwas-nni.

Ẓeṛ daɣen